Public procurement notice: Contract Notice
Published: 2024-01-31
Buyer: ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε. (ΚτΠ Μ.Α.Ε.)
Country: GR
Contract type: Services
Procedure: Open procedure
CPV classification: 38127000 | 38128000 | 51215000 | 72500000 | 90714100
Estimated value: 9750000 EUR
Submission deadline: 2024-03-04
Award criteria: The most economic tender

Technical requirements: Αντικείμενο της σύμβασης είναι η επέκταση του Εθνικού Δικτύου Μετεωρολογικών Σταθμών (ΕΔΜΣ) της ΕΜΥ με την προμήθεια, εγκατάσταση και λειτουργία δικτύου συνολικά τριάντα (30) συστημάτων Υδρολογικών Αυτόματων Μετεωρολογικών Σταθμών (ΥΑΜΣ), η εγκατάσταση και λειτουργία δικτύου συνολικά δώδεκα (12) συστημάτων ανίχνευσης Ατμοσφαιρικών Ηλεκτρικών Εκκενώσεων (ΑΗΕ), η εγκατάσταση και λειτουργία δύο (2) συστημάτων λήψης και επεξεργασίας δεδομένων από μετεωρολογικούς δορυφόρους και η αναβάθμιση της κεντρικής υποδομής εξοπλισμού και λογισμικού για την παραγωγή και διαθεσιμότητα κρίσιμων δεδομένων στο υφιστάμενο σύστημα της ΕΜΥ. (Παρ.1.3 και Παράρτημα Ι έως II της Διακήρυξης)
Ο Ανάδοχος θα προσφέρει τις υπηρεσίες στον τόπου που αναφέρεται στην παρ.7.7 στο ΠΑΡ/ΜΑ Ι της Διακήρυξης.
Η μελέτη του κλίματος, του καιρού και κυρίως των έντονων καιρικών φαινομένων που έχουν αυξηθεί σε συχνότητα λόγω της κλιματικής αλλαγής, αποτελεί βασική λειτουργία της αποστολής της ΕΜΥ και είναι μείζον θέμα για τις κυβερνήσεις, τους εμπλεκόμενους με τα θέματα του κλίματος και της πολιτικής προστασίας.
Οι εκτελούμενες μετεωρολογικές παρατηρήσεις πρέπει να πραγματοποιούνται με αυτοματοποιημένες διαδικασίες, να συλλέγονται έγκαιρα από το σύνολο των συστημάτων παρατήρησης και ανίχνευσης, να ελέγχονται ποιοτικά, να αποθηκεύονται και να αξιοποιούνται κατάλληλα από τα κεντρικά μηχανογραφικά συστήματα της ΕΜΥ, ώστε στη συνέχεια να αποτελούν πηγή πρωτογενούς πληροφορίας προς αξιοποίηση από το υφιστάμενο σύστημα μαζί με δεδομένα από άλλες πηγές. Τα προϊόντα του συστήματος θα διατίθενται με αυτοματοποιημένες διαδικασίες στους αρμόδιους φορείς και υπηρεσίες καθώς και σε κάθε ενδιαφερόμενο μέσω της νέας ιστοσελίδας της ΕΜΥ με τρόπο εύκολο και φιλικό.
Η επέκταση του Εθνικού Δικτύου Μετεωρολογικών Σταθμών (ΕΔΜΣ) στο επιθυμητό επίπεδο για την υποστήριξη του υφιστάμενου συστήματος,, προϋποθέτει την αύξηση του αριθμού των μετεωρολογικών σταθμών του δικτύου, προκειμένου να καλυφθούν από πλευράς μετεωρολογικών δεδομένων κυρίως υδρολογικών, περιοχές ενδιαφέροντος της ηπειρωτικής και νησιωτικής χώρας.
Για την επίτευξη του σκοπού η ΕΜΥ έχει ανάγκη από νέες υποδομές που θα συμβάλλουν στην υποστήριξη του υφιστάμενου συστήματος, με αποτέλεσμα την αναβάθμιση της διαθεσιμότητας και της ποιότητας των παραγόμενων μετεωρολογικών δεδομένων.
Τέλος, το παρόν έργο θα δράσει υποστηρικτικά στο έργο «Προμήθεια σταθμών επικοινωνιών έκτακτης ανάγκης και παροχής κλιματολογικών δεδομένων περιοχών ενδιαφέροντος (Radar)», μέσω του οποίου θα αναπτυχθεί Σύστημα Nowcasting, για την έκδοση τυποποιημένων προγνώσεων υψηλής χωρο-χρονικής ακρίβειας, με έμφαση στα έντονα καιρικά φαινόμενα, οι οποίες και θα αποστέλλονται από την ΕΜΥ στην Πολιτική Προστασία για επιχειρησιακή αξιολόγηση και αξιοποίηση.
•	Την επέκταση του υπάρχοντος ΕΔΜΣ με νέους Υδρολογικούς Αυτόματους Μετεωρολογικούς Σταθμούς (ΥΑΜΣ), οι οποίοι θα εγκατασταθούν σε επιλεγμένες περιοχές της χώρας για τη μέτρηση, την καταγραφή και την επεξεργασία, σε 24ωρη βάση, μετεωρολογικών υδρολογικών δεδομένων.
•	Τη δημιουργία δικτύου ανίχνευσης Ατμοσφαιρικών Ηλεκτρικών Εκκενώσεων (ΑΗΕ) με σύγχρονους αισθητήρες ανίχνευσης φαινομένων Ατμοσφαιρικών Ηλεκτρικών Εκκενώσεων, με σκοπό την παρακολούθηση, καταγραφή και στατιστική επεξεργασία εμφάνισης ατμοσφαιρικών ηλεκτρικών εκκενώσεων.
•	Την αναβάθμιση των δορυφορικών συστημάτων λήψης και επεξεργασίας δορυφορικών δεδομένων από τον Ευρωπαϊκό Οργανισμό Εκμετάλλευσης Μετεωρολογικών Δορυφόρων EUMETSAT, οι οποίοι θα είναι συμβατοί με τους δορυφόρους νέας γενιάς MTG και METOP-II του Οργανισμού. (παρ. 1.3 της Διακήρυξης και ΠΑΡΑΡΤΗΜΑΤΑ I έως II της Διακήρυξης).
Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. (παρ. 6.2.2 της Διακήρυξης)
Η αναθέτουσα αρχή διατηρεί τα κάτωθι δικαιώματα προαίρεσης (σύμφωνο προαίρεσης Αστικού Κώδικα) τα οποία δύναται να ασκήσει με μονομερή δήλωση κατά τη διάρκεια εκτέλεσης της σύμβασης και υπό την προϋπόθεση της εξασφάλισης χρηματοδότησης για την άσκησή του, συγκεκριμένα :
Α. Μετά τη σύναψη της αρχικής σύμβασης, κατά τη διάρκεια υλοποίησης του έργου και πριν την λήξη της σύμβασης η Αναθέτουσα Αρχή δύναται να αποφασίσει την άσκηση δικαιώματος προαίρεσης με αύξηση του φυσικού αντικειμένου του έργου έως πενήντα τοις εκατό (50%) του συμβατικού τιμήματος με βάση τις τιμές μονάδας της Οικονομικής Προσφοράς του Αναδόχου.
Β. Πριν την λήξη της σύμβασης, ο Κύριος του Έργου δύναται να αποφασίσει την άσκηση δικαιώματος προαίρεσης συντήρησης έως του ποσού των 2.250.000,00 € μη περιλαμβανομένου ΦΠΑ (προϋπολογισμός με ΦΠΑ: 2.790.000,00 €, ΦΠΑ 24% 540.000,00 €), με βάση την Οικονομική Προσφορά του Υποψηφίου Αναδόχου, για τις υπηρεσίες συντήρησης (όπως αυτές περιγράφονται στο Παράρτημα Ι, παρ. ‎6.4). Η έναρξη της περιόδου συντήρησης εκκινέι με τα την λήξη της δωράςν περιόδου εγγύησης. Ο Κύριος του Έργου ασκεί το ανωτέρω δικαίωμα με γνωστοποίηση
Στην συγκεκριμένη περίπτωση, υφίσταται μονομερές διαπλαστικό δικαίωμα της Αναθέτουσας Αρχής/Κυρίου του Έργου να θέσει σε ενέργεια τη συμβατική σχέση, και μόνο με σχετική δήλωσή της προς τον ανάδοχο της αρχικής σύμβασης, ο οποίος θα υποχρεούται να υλοποιήσει το αντικείμενο της προαίρεσης με τις τιμές μονάδας της οικονομικής του προσφοράς..

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι συστήματα πληροφορικής και τηλεπικοινωνιών. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης. (παρ. 2.2.4 της Διακήρυξης).

Award value: 9750000